Villablanca

Villablanca [bijablAnka] (Blanka Vilaĝo) estas municipo de Hispanio, en la provinco Onubo, regiono Andaluzio.

 Loĝantoj 
La loĝantoj nomiĝas Villablanqueños. La censita populacio en 2009 estis  loĝantoj kaj la denseco estas 28,5 loĝ/km².

 Situo 
Villablanca estas situa en la okcidenta parto de Andaluzio en la komarko aŭ distrikto Okcidenta Marbordo (Onubo) en la sudokcidenta parto de la provinco de Onubo, je altitudo de 100 m; je 61 km el Onubo, provinca ĉefurbo. La areo de ties teritorio estas de 98 km². La geografiaj koordinatoj estas 37º 18' N, 7º 20' Ok.

 Geografio 
Ĝi situas sur ebenaĵo. Villablanca limas sude kun Isla Cristina kaj Ayamonte, okcidente kaj norde kun Ayamonte kaj oriente kun Lepe. La vilaĝo havas kvadratan regulan domardisponon, ĉar ĝi estis planita laŭ la sama plano kiu utilis por novaj urboj en Ameriko dum la 16a jarcento.

 Ekonomio 
Agrikulturo kaj brutobredado (viandaĵoj). Lastatempe konstruado pro nova loĝantaro allogita de plaĝo kaj laborpostenoj en agrikulturo de Lepe kaj Ayamonte. Famas la pano kaj abelbredado de tiu vilaĝo.

 Historio 
Jam estis setlejoj en la Prahistorio ĉar estas dolemno de antaŭ 5,000 jaroj kaj tombejoj.

De historiaj epokoj estas mencioj en la arkivoj de la markislando de Ayamonte, al kiu ĝi apartenis ĉirkaŭ 1531, por loĝigi zonojn de tiu. La 16a de septembro de 1531 estis subskribita dokumento, konfirmita en 1537, per kiu oni fondis la vilaĝon de Santa Maria de la Blanca, laŭ ordono de Francisco de Zúñiga, Guzmán y Soto Mayor kaj Teresa de Zúñiga y Guzmán, gemarkisoj de Ayamonte. Kiel kutime la kolonoj estis allogitaj per impostaj avantaĝoj kaj promesoj, sed pluestis vasaloj de la Gemarkisoj.

Meze de la 18a jarcento la portugaloj pro milito kontraŭ Hispanio, cele sian sendependon, realigas konstantajn rabadojn en najbaraj lokoj, kiaj Villablanca, vilaĝo sen muregoj kaj tute senprotekta, kio faciligis sian rabadon, kaj pro tio senloĝiĝis.

En modernaj epokoj estas tradiciaj festoj kun tipaj popolaj dancoj.

 Notoj